След като Тристранният пакт е подписан от Силите на Оста Германия, Япония и Италия, през октомври 1940 г. Сталин лично пише до Рибентроп за достигането до съгласие за „перманентна основа“ за техните „взаимни интереси.“ Сталин изпраща Молотов до Берлин, за да преговаря за условията Съветския съюз да се присъедини към Оста и потенциално да получи облаги от пакта. По нареждане на Сталин Молотов настоява за съветските интереси в Турция, България, Румъния, Унгария, Югославия и Гърция, макар Сталин лично по-рано неуспешно да е лобирал турските лидери да не подписват пакт за взаимопомощ с Великобритания и Франция. Рибентроп иска Молотов да подпише друг секретен протокол с твърдението: „Фокусът на териториалните стремежи на Съветския съюз вероятно ще бъде центриран на юг от територията му по посока на Индийския океан.“ Молотов заема позицията, която не може да бъде категорична без съгласието на Сталин. Сталин не се съгласява с предложения протокол и преговорите се провалят. В отговор на по-късните немски предложения Сталин казва, че СССР би се присъединил към Оста, ако Германия изключи действията си в съветската сфера на влияние. Скоро след това Хитлер издава тайна вътрешна директива свързана с плана му да нападне Съветския съюз.